Rossiyalik milliarder Alisher Usmonov Angliyaning "Everton" futbol jamoasining yangi egasiga aylandi. 62 yoshli tadbirkor, shuningdek, o‘zining "Arsenal" jamoasidagi ulushini 14 foizdan 30 foizga oshirdi. Usmonov "kanonirlar"ning asosiy egasi bo‘lmagani sababli u boshqa klubning egasi bo‘lishga huquqi bor edi, deb xabar bermoqda The Daily Mail nashri. Joriy mavsumda "Everton" Angliya Premer-ligasida bir tekis ishtirok eta olmayapti, jamoa 26 ta turdan keyin 11-o‘rinni egallamoqda. "Everton" qo‘lga kiritgan oxirgi sovrin 1995 yilgi Angliya Kubogi hisoblanadi. Forbes jurnalining ma’lumotlariga ko‘ra, Alisher Usmonovning boyligi 2015 yilda 14,4 mlrd dollarni tashkil qilgan.